MARIA REBECA GUȚU

MARIA REBECA GUȚU

Maria Rebeca Guţu are 11 ani, este din Alexandria (judeţul Teleorman) şi învaţă la Şcoala Gimnazială „Mihai Viteazul”.

Pentru că are o voce melodioasă, acest lucru îi dă numele de fetiţa de „catifea”. Serioasă, ambiţioasă, este un exemplu de urmat. Premiile obţinute la olimpiadele de matematică şi limba română îi oferă mândrie şi încredere în ea. Îi mai place, pe lângă citit, dansul şi muzica. Face canto de doi ani şi la concursurile la care a luat parte a obţinut locul II ori diplome de merit.

Dintre concursurile la care a participat enumerăm: „Dialogul artelor”, „Art- Festival” – Braşov, „Arte şi tradiţii româneşti” – Slatina. De asemenea, a fost invitată în platourile unor posturi de televiziune de la noi din ţară. Fetiţa modestă şi frumoasă, Maria, are un ţel în viaţă: vrea să devină artistă. Cu cât se antrenează la o vârstă tânără, cu atât are şanse mari să dezvolte o personalitate pe măsura talentului său.

Pagină realizată de

DOINA BÂRCĂ

Contents